Orient Express

Orient Express a l'é 'l nòm d'un treno për ëd passëgé butà an servissi da la Compagnie Internationale des Wagons-Lits che a unìa la Gare de l'Est ëd Paris con la sità d'Istanbul.
Nàit dël 1883, ël servissi a l'ha chità për le doe guère mondiaj tra 'l 1914 e 'l 1921 e dal 1939 al 1945 e a l'é fërmasse dël tut dël 1977 për la concorensa dj'aéreo. Ancheuj l'Orient Express a l'é 'n servissi che a-i é tuti ij di tra Paris e Vien-a.

Sò percors a l'é cangià vàire vire, e vàire treno ant ël passà a l'han dovrà cost nòm përchè 'l nòm dël treno a l'é sinònim ëd viagi fiamengh.

J'ani '30 son stàit ij pì bèj vivù da l'Orient Express, con tre colegament che a fonsionavo ant ël midem temp: l'Orient Express, ël Simplon Orient Express e l'Arlberg-Orient Express, che a passava da Zurigh e Innsbruck për Bùdapest, con ëd caròsse da let da la capital ungherèisa për Bùcarest e Atene. An costa época l'Orient Express a l'é dventà famos për sò confòrt e sò spatuss: dzoratut nòbij, reaj, diplomàtich e rìch borzoà a lo dovravo e për sòn sò percors a l'é ruvà a partì fin da Londra.

Categorìa:Traspòrt